ધ્યેયને લેખિતરૂપ આપવું શા માટે જરૂરી છે? તમે તમારા ધ્યેયને કાગળ પર લખી લો છો ત્યારે તમે તેને નક્કર રૂપ આપો છો. જીવનનાં ધ્યેય હવે તમારા માટે મૂર્તિમંત બને છે. જ્યાં સુધી તમે એ ધ્યેય કાગળ પર ઉતારતા નથી ત્યાં સુધી તે મનની કલ્પના જ રહી જાય છે. પરંતુ કાગળ પર લખેલું ધ્યેય તમે જોઈ શકો છો, વાંચી શકો છો, સ્પર્શી શકો છો અને તમારા સાથીદાર અથવા ટીમને તે બતાવી પણ શકો છો. આવું કરવાથી તમારામાં એક જાતના જોશનો સંચાર થાય છે, જે સફળતા મેળવવામાં મદદરૂપ બને છે.